Dječji vrtić ''Morski konjić''

Put sv. Vicenca 1, 21327 Podgora

KLASA: 601-05/22-1/3

URBROJ: 2147/22-1

U Podgori na temelju odluke Upravnog vijeća dječjeg vrtića ''Morski konjić'' od 21. rujna 2022. , te članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22) raspisuje

**NATJEČAJ**

**za radno mjesto**

**STRUČNI SURADNIK - PEDAGOG (M/Ž)  –**  nepuno radno vrijeme, 16 sati tjedno, 1 izvršitelj na neodređeno vrijeme

**Uvjeti za radno mjesto pedagoga:**

* Diplomski sveučilišni studij ili diplomski specijalistički studij odgovarajuće vrste ili VSS profesor pedagogije ili diplomirani pedagog ili magistar struke
* Probni rad 6 mjeseci

**Kandidati uz prijavu na natječaj prilažu:**

-  životopis (vlastoručno potpisan)

-  dokaz o stečenoj stručnoj spremi

-  uvjerenje o položenom stručnom ispitu

-  uvjerenje o nekažnjavanju sukladno članku 25. Zakona o predškolskom odgoju i obrazovanju ("Narodne novine" broj 10/97., 107/07., 94/13.,98/19. i 57/22.) ne starije od datuma objave natječaja

- uvjerenje o ne vođenju prekršajnog postupka sukladno članku 25. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19.i 57/22.) ne starije od datuma objave natječaja

-  dokaz o  državljanstvu

- potvrdu ili elektronički zapis o  podacima evidentiranim u matičnoj evidenciji  HZMO-a

- uvjerenje od Centra za socijalnu skrb (prema mjestu stanovanja) da kandidatu nisu izrečene zaštitne mjere iz čl. 25. Zakona o predškolskom odgoju i obrazovanju (NN 10/97., 107/07., 94/13.,98/19. i 57/22) ne starije od dana objave natječaja

-  uvjerenje o zdravstvenoj sposobnosti za obavljanje poslova radnog mjesta

Kandidati koji ostvaruju pravo na prednost pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17), uz prijavu  na natječaj dužni su osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz domovinskog rata i članovima njihovih obitelji (NN121/17). Poveznica na internetsku stranicu Ministarstva: <https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Na natječaj se mogu prijaviti osobe oba spola sukladno čl.13. Zakona o ravnopravnosti spolova.

Po proteku roka prijave na natječaj kandidati će biti pozvani na razgovor.

Nepotpune, nepravovremene te neuredno dostavljene prijave neće se razmatrati. O rezultatima provedenog natječaja kandidati će biti obaviješteni u zakonskom roku od dana donošenja odluke.  
  
Rok za podnošenje prijava je 8 dana od dana objavljivanja.

Prijave za natječaj uz potrebnu dokumentaciju u izvorniku ili preslici podnose se preporučenom poštom u zatvorenoj omotnici na adresu: Dječji vrtić "Morski konjić" Podgora, Put sv. Vicenca 1, 21327 Podgora s naznakom "Natječaj za stručnog suradnika - pedagog" (Upravno vijeće vrtića).

Natječaj traje od 27. rujna 2022. do 07. listopada 2022.